Karistamatuse tunne on tekitanud olukorra, kus õpilased võivad endale lubada mida iganes. Kooli poolt kasutatavad abivahendid on ebaefektiivsed - puuduliku koduse kasvatusega last ei loksuta märkused, käskkirjad, noorsoopolitsei. Reeglina. Selle tulemusena tunnevad "isakesed" klassis, et võivad teha kõike - kui tahavad, sõimavad õpetajal näo täis. Kui ei taha tunnis kaasa töötada, mölisevad terve tunni ning kaasõpilasi ja ka õpetajat, kelle  põhienergia läheb mitte aine õpetamisele, vaid klassis mingigi korra tagamisele.